13.		Žiadosť o poskytnutie pracovného voľna na hľadanie
			si nového zamestnania [§ 141 ods. 2 pís. i) ZP]
Ján Hladký, Stodolova ul. č. 2, 010 01 Žilina
								ABC., s.r.o. 
Žilina 1. 9. 2022						Ružová ul. č. 10, 010 01 Žilina
Vec:	Žiadosť o poskytnutie pracovného voľna na hľadanie nového pracovného miesta
Vo Vašej spoločnosti pracujem ako školiteľ poslucháčov základného kurzu bezpečnostných technikov v súlade s uzatvorenou pracovnou zmluvou od 1. 4. 2020. Dňa 26. 8. 2022 som obdržal výpoveď z dôvodu nadbytočnosti, v zmysle ktorej mi pracovný pomer končí 30. 10. 2022. V zmysle § 141 ods. 2 písm. i) Zákonníka práce mi vznikol nárok na pracovné voľno s náhradou mzdy na jeden poldeň týždenne počas výpovednej doby.
Nakoľko v súčasnosti prebieha kurz, v ktorom mám celý rad prednášok, žiadam o možnosť zlúčenia uvedených poldní po jeho skončení.
Ján Hladký
Poznámka
Zamestnávateľ je povinný poskytnúť zamestnancovi pracovné voľno na vyhľadanie si nového miesta pred skončením pracovného pomeru. Pracovné voľno bez náhrady mzdy sa poskytne na nevyhnutne potrebný čas, najviac na jeden poldeň v týždni počas zodpovedajúcej výpovednej doby; v rovnakom rozsahu sa poskytne pracovné voľno s náhradou mzdy pri skončení pracovného pomeru výpoveďou danou zamestnávateľom alebo dohodou z organizačných alebo zdravotných dôvodov, pričom citované pracovné voľno možno so súhlasom zamestnávateľa zlučovať.